Hrvatsko narodno zastupstvo - Wikipedija

# Hrvatsko narodno zastupstvo

### Izvor: Wikipedija

Pod imenom Hrvatsko narodno zastupstvo okupljali su se u razdoblju Prve Jugoslavije zastupnici iz Hrvatske u Narodnoj skupštini Kraljevine SHS (od 1921. do uvođenja Šestojanuarske diktature 1929.) odnosno Kraljevine Jugoslavije (od obnove parlamentarizma 1935. do raspada Jugoslavije u Travanjskom ratu 1941).

Počinje nastupati pod tim imenom od 26. lipnja 1921. Tada su se u Zagrebu okupila 63 hrvatska narodna zastupnika: 56 izabranih u Hrvatskoj i Slavoniji (50 iz HPSS, četiri iz Hrvatske zajednice i dvojica iz Hrvatske stranke prava) i sedmorica izabranih u Bosni i Hercegovini (Hrvatska težačka stranka). Oni su prihvatila rezoluciju, kojom se izjašnjavaju za federaciju i za neutralu seljačku republiku, te odbijaju centralistički ustav koji je Narodna skupština Kraljevine SHS, bez njih (kao i bez komunista i još nekih zastupnika) donijela dva dana kasnije (Vidovdanski ustav).

Kasnije HSS ima još uvjerljiviju većinu. Od 1927. pridružuju im se i zastupniciSamostalne demokratske stranke koja sa HSS čini Seljačko-demokratsku koaliciju). Često su se sastajali samostalno, nezavisno od sjednica Skupštine, u Beogradu ili Zagrebu, te donosili zaključke, rezolucije idr. Na taj način Zastupstvo je simbolički zamjenjivalo Hrvatski sabor i ojačavalo autoritet predsjednika HSS-a Stjepana Radića i Vladka Mačeka kao narodnih vođa. Tako je npr. Sporazum Cvetković-Maček, kojim je stvorena Banovina Hrvatska, ratificiran u Zastupstvu sa 80 glasova za i jednim protiv (Lovro Sušić).

Nedovršeni članak Hrvatsko narodno zastupstvo koji govori o povijesti treba dopuniti. Dopunite ga prema pravilima Wikipedije.

Dobavljeno iz "http://hr.wikipedia.org../../../h/r/v/Hrvatsko_narodno_zastupstvo.html"

Kategorije: U izradi, Povijest | Povijest Hrvatske | Hrvatske političke stranke

##### Views

- Članak
- Razgovor
- Trenutna inačica

##### Traži